|  |  |  |  |
| --- | --- | --- | --- |
|  | |  | |
| περ. γενικο νοσοκ. νικαιασ  «αγιοσ παντελεημων»  τμημα: Η/Μ τεχνικησ υπηρεσιασ | Νικαια: 22 – 04 – 2025 | |
|  |  | |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΕΠΙΣΚΕΥΗΣ ΨΥΚΤΙΚΟΥ ΣΥΓΚΡΟΤΗΜΑΤΟΣ ΑΙΜΟΔΥΝΑΜΙΚΟΥ**

# Περιεχόμενα

[Περιεχόμενα 1](file:///C:\Users\Θσερ\Downloads\2021β\μεσογειακη%20αντιστ..doc#_Toc57192059#_Toc57192059)

[1 Άρθρο 1: Εισαγωγή 2](file:///C:\Users\Θσερ\Downloads\2021β\μεσογειακη%20αντιστ..doc#_Toc57192060#_Toc57192060)

[2 Άρθρο 2: Εργασίες επισκευής 2](file:///C:\Users\Θσερ\Downloads\2021β\μεσογειακη%20αντιστ..doc#_Toc57192061#_Toc57192061)

[2.1 Εργασίες αντικατάστασης 2](file:///C:\Users\Θσερ\Downloads\2021β\μεσογειακη%20αντιστ..doc#_Toc57192062#_Toc57192062)

[2.2 Λοιπές εργασίες 2](file:///C:\Users\Θσερ\Downloads\2021β\μεσογειακη%20αντιστ..doc#_Toc57192063#_Toc57192063)

[2.3 Εκτέλεση εργασιών 2](file:///C:\Users\Θσερ\Downloads\2021β\μεσογειακη%20αντιστ..doc#_Toc57192064#_Toc57192064)

[3 Άρθρο 3: Ευθύνες Διαγωνιζόμενου 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192065#_Toc57192065)

[3.1 Γνώση τοπικών συνθηκών 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192066#_Toc57192066)

[3.2 Λοιποί όροι 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192067#_Toc57192067)

[3.3 Λοιποί όροι επί ποινή αποκλεισμού 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192068#_Toc57192068)

[4 Άρθρο 4: Ευθύνες Αναδόχου 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192069#_Toc57192069)

[4.1 Γενικές ευθύνες 3](file:///C:\Users\Θσερ\Downloads\2021β\μεσογειακη%20αντιστ..doc#_Toc57192070#_Toc57192070)

[4.2 Τήρηση νόμων και αστυνομικών διατάξεων 4](file:///C:\Users\Θσερ\Downloads\2021β\μεσογειακη%20αντιστ..doc#_Toc57192071#_Toc57192071)

[4.3 Χρόνος παράδοσης 4](file:///C:\Users\Θσερ\Downloads\2021β\μεσογειακη%20αντιστ..doc#_Toc57192072#_Toc57192072)

[4.4 Λοιπές ευθύνες 4](file:///C:\Users\Θσερ\Downloads\2021β\μεσογειακη%20αντιστ..doc#_Toc57192073#_Toc57192073)

# Άρθρο 1: Εισαγωγή

Πρόκειται για την επισκευή του ψύκτη που κλιματίζει το Αιμοδυναμικού τμήματος του Νοσοκομείου.

# Άρθρο 2: Εργασίες & Προμήθειες

Ψύκτης του οίκου GALLETTI μοντέλο MPE T44CO AB CAT 2

* Απαιτείται αντικατάσταση συμπιεστού.
* Αποξήλωση του παλαιού.
* Προμήθεια και εγκατάσταση καινούριου συμπιεστή.
* Ανάκτηση τυχόν εναπομείναντος ποσότητας ψυκτικού μέσου από το κυκλώματα.
* Έλεγχος στεγανότητας, με άζωτο υπό κατάλληλη πίεση, για τον εντοπισμό διαρροών.
* Εντοπισμός και αποκατάσταση διαρροών, με επιτόπια κολλήματα ή μικρουλικά.
* Δημιουργία κενού στα ψυκτικά κυκλώματα.
* Πλήρωση του συστήματος με νέα ποσότητα ψυκτικού μέσου.
* Έλεγχος και ρύθμιση ηλεκτρικών και ψυκτικών αυτοματισμών.
* Εκκίνηση και έλεγχος λειτουργίας.
* Παράδοση σε κανονική λειτουργία.

**Θα δοθεί από τον ανάδοχο εγγύηση 6 μηνών.**

## Λοιπές εργασίες

Κατόπιν ολοκλήρωσης του συνόλου των εργασιών που προβλέπει η παρούσα, θα γίνει επιμελής καθαρισμός του χώρου εργασίας και απομάκρυνση τυχόν κατάλοιπων και απορριμμάτων με ευθύνη του Αναδόχου.

## Εκτέλεση εργασιών

Οι εργασίες θα εκτελεστούν σε συνεργασία με την Δ/νση Τεχν. Υπηρεσίας.

Οι τυχόν αποξηλώσεις θα γίνουν με προσοχή ώστε να μην προκληθούν φθορές στην υπάρχουσα υποδομή.

Ο Ανάδοχος θα πρέπει να διαθέσει τα κατάλληλα συνεργεία για την μεταφορά των αντικειμένων που πρέπει να μετακινηθούν για να απελευθερωθούν οι επιφάνειες που πρόκειται να υποστούν εργασίες.

Όλες οι εργασίες πρέπει να γίνουν σύμφωνα με τους κανόνες της τέχνης και της επιστήμης. Τα συνεργεία που θα χρησιμοποιηθούν πρέπει να είναι έμπειρα για τέτοιου είδους κατασκευές και εργασίες.

Ο Ανάδοχος είναι αποκλειστικά υπεύθυνος για την έντεχνη, ασφαλή και ταχεία εκτέλεση των εργασιών που θα αναλάβει σύμφωνα με τους όρους της Σύμβασης και με τις οδηγίες, στοιχεία, υποδείξεις και εντολές που θα του δίνει η Τεχνική Υπηρεσία του Νοσοκομείου κατά την διάρκεια εκτέλεσης των εργασιών. Αν παρουσιασθεί οποιαδήποτε κακοτεχνία, παράλειψη ή ατέλεια στις εργασίες ή αν ο Ανάδοχος δεν τηρεί ή παραβεί οποιαδήποτε υποχρέωση του κατά την Σύμβαση ή παραβεί το Νόμο, είναι υποχρεωμένος να αποζημιώσει το Νοσοκομείο για οποιαδήποτε ζημία που θα οφείλεται στον λόγο αυτό.

Απαγορεύεται η εκτέλεση οποιασδήποτε εργασίας που μπορεί να δημιουργήσει προβλήματα στην ομαλή λειτουργία του Νοσοκομείου ή να θέσει σε κίνδυνο νοσηλευόμενους ή προσωπικό.

Όλα τα υλικά που θα χρησιμοποιηθούν θα είναι σε συμφωνία και συμβατότητα με τα υφιστάμενα.

Οι χώροι θα παραδοθούν καθαροί και έτοιμοι για χρήση.

Μετά το πέρας των εργασιών εγκατάστασης θα γίνει έλεγχος και παράδοση σε πλήρη και καλή λειτουργία.

# Άρθρο 3: Ευθύνες Διαγωνιζόμενου

## Γνώση τοπικών συνθηκών

Ο εκάστοτε Διαγωνιζόμενος θα πρέπει να γνωρίσει με επιτόπια εξέταση τη θέση των εγκαταστάσεων, των χώρων, των προσπελάσεων προς αυτούς, της σημερινής (δηλ. κατά τον χρόνο του διαγωνισμού) κατάστασης των εγκαταστάσεων και να ενημερωθεί για όλες τις τοπικές συνθήκες και την υφιστάμενη κατάσταση όλων των εγκαταστάσεων, που μπορούν να επιδράσουν με οποιονδήποτε τρόπο στην εκτέλεση των εργασιών ή στο κόστος τους. **Η επίσκεψη αυτή πιστοποιείται με βεβαίωση που έχει λάβει από την Τεχνική Υπηρεσία πριν το διαγωνισμό**.

## 

## Λοιποί όροι

Ο Διαγωνιζόμενος είναι υποχρεωμένος να επισκεφτεί τους χώρους του Νοσοκομείου που αφορά το παρόν για να λάβει γνώση της υπάρχουσας κατάστασης, να προβεί στις ακριβείς προμετρήσεις και σύμφωνα με αυτές να διαμορφώσει την τελική προσφορά του.

Όλες οι δαπάνες που αφορούν τις υπ’ όψη εγκαταστάσεις, ανταλλακτικά, μικροανταλλακτικά, λοιπά υλικά, μεταφορικά, πάσης φύσεως εργασίες κ.λπ. για παράδοση της εγκατάστασης σε πλήρη και κανονική λειτουργία, θα πρέπει να συμπεριληφθούν στην προσφορά του Διαγωνιζόμενου.

## Λοιποί όροι επί ποινή αποκλεισμού

## Ο Διαγωνιζόμενος θα πρέπει επί ποινή απορρίψεως να διαθέτει και να επισυνάψει μαζί με την προσφορά του, τη βεβαίωση γνώσης τοπικών συνθηκών που έλαβε από την Τεχνική Υπηρεσία.

**Ο συμμετέχων θα πρέπει να διαθέτει** **και να υποβάλλει, επί ποινή αποκλεισμού:**

## Πιστοποίηση EN ISO 9001:2015 (Σύστηµα διαχείρισης Ποιότητας), με πεδίο εφαρμογής αντίστοιχο με αυτό του διαγωνισμού, (Σύστημα Περιβαλλοντικής Διαχείρισης).

## Πιστοποίηση και να υποβάλλει, EN ISO 14001:2015 (Σύστηµα Περιβαλλοντικής Διαχείρισης), με πεδίο εφαρμογής αντίστοιχο με αυτό του διαγωνισμού.

## Πιστοποίηση και να υποβάλλει, EN ISO 45001:2018 (Σύστηµα διαχείρισης για την υγεία και ασφάλεια στην εργασία), με πεδίο εφαρμογής αντίστοιχο με αυτό του διαγωνισμού

* Πιστοποίηση και να υποβάλλει, **EN ISO 37001:2016** (Σύστηµα διαχείρισης κατά της Δωροδοκίας), με πεδίο εφαρμογής αντίστοιχο με αυτό του διαγωνισμού.
* Πιστοποίηση και να υποβάλλει, **EN ISO 50001:2018** (Σύστηµα διαχείρισης της Ενέργειας), με πεδίο εφαρμογής αντίστοιχο με αυτό του διαγωνισμού.
* Πιστοποίηση και να υποβάλλει, **EN ISO 27001:2013** (Σύστηµα διαχείρισης Ασφάλειας Πληροφοριών), με πεδίο εφαρμογής αντίστοιχο με αυτό του διαγωνισμού.
* Μηχανολόγο ή Ηλεκτρολόγο Μηχανικό ΠΕ ή ΤΕ, με εμπειρία σε αντίστοιχες εργασίες. Θα καταθέσει κατάσταση προσωπικού από την επιθεώρηση εργασίας ή ιδιωτικού συμφωνητικού για το συγκεκριμένο έργο, πτυχία-βεβαιώσεις μηχανικού.
* Θα διαθέτει τουλάχιστον δύο (2) εργοδηγούς ψυκτικούς και ένα αρχιτεχνίτη ψυκτικό, με τα αντίστοιχα Πιστοποιητικά σύμφωνα με τον ΕΚ 2067/2015. Θα καταθέσει κατάσταση προσωπικού από την επιθεώρηση εργασίας ή ιδιωτικού συμφωνητικού για το συγκεκριμένο έργο και αντίστοιχες άδειες ή βεβαιώσεις αναγγελίες.
* Θα διαθέτει αποδεδειγμένη εμπειρία, τουλάχιστον πέντε (5) ετών, σε εργασίες επισκευής και συντήρησης Κεντρικών Κλιματιστικών Μονάδων. Θα προσκομίσει αντίστοιχες βεβαιώσεις καλή εκτέλεσης.

# Άρθρο 4: Ευθύνες Αναδόχου

## Γενικές ευθύνες

Ο Ανάδοχος είναι ο μόνος και αποκλειστικά υπεύθυνος για κάθε ζημία ή βλάβη σε πράγματα και εν γένει υλικά αγαθά, για κάθε ατύχημα, θανατηφόρο ή όχι, που θα συμβεί σε προσωπικό του Νοσοκομείου, των ασφαλισμένων του και του Αναδόχου ή σε κάθε τρίτο πρόσωπο εντός του Νοσοκομείου, εφόσον τα παραπάνω προκύψουν κατά την διάρκεια ή/και εξαιτίας των εργασιών προβλέπονται στην παρούσα σύμβαση.

Ο Ανάδοχος έχει την υποχρέωση να καλύπτει το Νοσοκομείο για κάθε αξίωση που θα εγερθεί σε βάρος του εξαιτίας των παραπάνω, να καταβάλει στο Νοσοκομείο κάθε ποσό το οποίο θα υποχρεωθεί τυχόν να καταβάλει εκείνο σε τρίτους από τις ίδιες παραπάνω αιτίες, να αναλαμβάνει με δικές του δαπάνες την υπεράσπιση του Νοσοκομείου για κάθε απαίτηση, αγωγή και μήνυση που θα εγείρεται ή υποβάλλεται εναντίον του από οποιονδήποτε που θα έχει σχέση με τις παραπάνω υποχρεώσεις και ευθύνες του Αναδόχου και γενικά θα αποζημιώνει το Νοσοκομείο για κάθε θετική ζημία που θα μπορούσε να πάθει από τους παραπάνω όρους.

Ο Ανάδοχος θα είναι υπεύθυνος έναντι των Δικαστικών Αρχών για οποιοδήποτε πρόβλημα λειτουργίας των εγκαταστάσεων του αντικειμένου της σύμβασής του που μπορεί να συνεπάγεται αστικές και ποινικές ευθύνες, καθώς και έναντι οποιασδήποτε διεκδίκησης προκύψει λόγω μη σωστής λειτουργίας των εγκαταστάσεων από ασθενείς ή εργαζόμενους του Νοσοκομείου.

Σε περίπτωση που ο Ανάδοχος δεν εκπληρώνει ή καθυστερεί την εκπλήρωση των υποχρεώσεών του που απορρέουν από την παρούσα Σύμβαση, το Νοσοκομείο έχει το δικαίωμα, ύστερα από έγγραφη προειδοποίηση, να παίρνει για λογαριασμό του και με δαπάνες του κάθε μέτρο που θα κρίνει αναγκαίο για την προστασία του προσωπικού εργασιών, χωρίς ο Ανάδοχος να δικαιούται να ζητήσει οποιανδήποτε αποζημίωση ή παράταση της προθεσμίας λόγω της διακοπής αυτής και χωρίς να μειώνεται καθόλου η ευθύνη του που απορρέει από την Σύμβαση αυτή.

Το προσωπικό του Αναδόχου θα εργάζεται με επιμέλεια και θα είναι υπεύθυνο ώστε να μην προκύπτουν ρύποι από τις εργασίες που εκτελεί. Η αποκομιδή όλων των άχρηστων (μετά από υπόδειξη της Τεχνικής Υπηρεσίας) που προκύπτουν από εργασίες του Αναδόχου είναι αποκλειστική ευθύνη του ιδίου και είναι υποχρεωτική.

Οι εργασίες θα εκτελούνται με ασφαλή τρόπο τόσο για τις εγκαταστάσεις όσο και για το σύνολο των παρευρισκόμενων στους χώρους του Νοσοκομείου. Ο Ανάδοχος είναι υπεύθυνος για τη χρήση μεθόδων και μέσων που δεν είναι επιβλαβή για την ασφάλεια των παραπάνω, δεν είναι εκρηκτικά, δεν είναι τοξικά και δεν είναι εύφλεκτα.

Σε περίπτωση που η εκτέλεση εργασιών ή η χρήση υλικών με τις παραπάνω ιδιότητες είναι άκρως απαραίτητη και δεν μπορεί επ’ ουδενί να παρακαμφθεί θα πρέπει ο Ανάδοχος να πάρει όλα τα απαραίτητα μέτρα ώστε να μην προκύψουν επικίνδυνες καταστάσεις και αφού πάρει την έγκριση της Τεχνικής Υπηρεσίας, η οποία όμως σε καμία περίπτωση δεν θα έχει ευθύνη επί των εργασιών και μέσων αυτών, καθώς και όποιου αποτελέσματος προκύψει από αυτά.

## Τήρηση νόμων και αστυνομικών διατάξεων

Ο Ανάδοχος υποχρεούται να συμμορφώνεται με τους Νόμους του Κράτους, τα Διατάγματα και τους Κανονισμούς, τις Αστυνομικές Διατάξεις ή Διαταγές καθώς και με τις νόμιμες απαιτήσεις οποιασδήποτε Δημόσιας, Δημοτικής ή άλλης Αρχής που θα αναφέρονται και θα έχουν εφαρμογή κατά οποιονδήποτε τρόπο για τον Ανάδοχο ή και τις εργασίες του.

Ο Ανάδοχος ως υπεύθυνος να τηρεί του Νόμους κλπ υποχρεούται να ανακοινώνει αμέσως στο Νοσοκομείο τις διαταγές που απευθύνονται ή κοινοποιούνται σ’ αυτόν, κατά την διάρκεια εκτέλεσης των εργασιών και έγγραφα των διαφόρων Αρχών σχετικά με τα υποδεικνυόμενα μέτρα ελέγχου, ασφαλείας κλπ.

## Χρόνος παράδοσης

Ο Ανάδοχος, μετά την κατακύρωση σε αυτόν του αποτελέσματος του Διαγωνισμού και εντός δέκα πέντε (15) ημερών από την υπογραφή της Σύμβασης θα έρθει σε συνεννόηση με την Τεχνική Υπηρεσία του Νοσοκομείου ώστε να οριστεί η ημερομηνία έναρξης και το χρονοδιάγραμμα της εκτέλεσης των εργασιών. **Οι προμήθειες / εργασίες θα ολοκληρωθούν το πολύ σε δέκα πέντε (15) εργάσιμες ημέρες.**

Σε περίπτωση που ο Ανάδοχος, μετά την κατακύρωση σε αυτόν του αποτελέσματος του Διαγωνισμού και την υπογραφή της Σύμβασης, δεν επικοινωνήσει με την Τεχνική Υπηρεσία εντός του χρονικού διαστήματος που αναγράφεται παραπάνω, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.

## Λοιπές ευθύνες

Ρητά δηλώνεται ότι δεν πρόκειται να γίνει αποδεκτή καμία πρόσθετη οικονομική απαίτηση του Αναδόχου – Κατασκευαστή, εξαιτίας τυχόν δαπανών που θα υποστεί και που θα οφείλονται στην κατάσταση των εγκαταστάσεων.

|  |  |  |
| --- | --- | --- |
| Ο Π.Τ.Υ. |  | Ο Δ.Τ.Υ. |